Salierno

Salierno (pe taliano: Salerno) è nu comune ca fa 131 763 abbetante, e è uno de capoluoche ‘e provincia da Campania. Dinto passato fuje puro a capitale do Princepato Citra.

Giugrafia
Sta stesa, tantu storta, encopp'â vaja ca porta o stesso nomme, mmiez'â Custiera Marfetana, ca se trova a punente, e â Costiera cilentana, ca se trova a meridione. Emmiez'â cità ce passa o sciummo Irno, ca antecamente era o cunfine a levante ‘e Salierno.

Storia
Nata primma do periodo de Rumane, dintô tiempo ell'Etrusche, è stata tenuta sottô pacchero primma de Rumane, po de Longobarde, e po de Nurmanne.

Ce nascette na scola ‘e miereche, a Scola Miereca Salernitana, ca funzionaje pe otto secule, do X, enzinô XIX, e vene cunsiderata a primma unneverzetà ‘e tutta l'Italia. A liggenda dice c‘a scola fuje funnata ‘a 4 miereche: n'arabo, n'ebbreo, nu latino e nu grieco (Adela, Elino, Salerno e Ponto).

Durante a Sicunna guerra munniale, o 1943 ce fuje nu sbarco de surdate alliate ca libberarono a cità da e tetesche. Pe conseguenzia, l'anne appriesso da o 10 'e frevaro ô 15 'e luglio 1944 Salierno fuje capitale ell'Italia.

O duomo

O duomo ‘e Salierno è a chiesia chiù empurtante da cità e fuje fatta fà da o prencepe normanno Roberto il Guiscardo dinto sieculo XI.

A chiesia è dedicata à San Matteo Evangelista, ca è o santo prutettore da cità e ‘e spoglie soje stanno astipate dinta cripta da chiesia, abbascio all'altare. Dinta cripta nce sta puro na statua do santo sculpita da doje late annanze e areto.

A chiesia fuje puro sede papale ô tiempo do papa San Gregorio VII, ca sta sepolto pur'isso dinto duomo.

 Pupulazzione 

Perzunalità famose nasciute a Salierno
Alfonso Gatto, (Salierno, 1909 - 1976) pueta ermeteco.
Nicola Abbagnano, (Salierno, 15 'e luglio 1901 - Milano, 9 'e settembre 1990) feloseco taliano.
Andrea Sabatini (pure Sabbatini; Salierno, 1480? - Gaieta, 1530) fuje nu de chiù granne petture meridiunale renascementale.

 Gemellagge 
  Tōno - Giappone
  Rouen - Franza
  Montpellier - Franza
  Wołomin - Pulonnia
  Pazardzhik - Bulgaria
  Baltimore - State Aunite d'Amereca

 Autre pruggiette